O nouă anchetă în care apare numele preşedintelui Senatului, Călin Popescu Tăriceanu, prinde contur. De această dată la Parchetul General, iar dosarul este construit în jurul acuzaţiei de fals în declaraţii.

Preşedintele senatului a fost reclamat că în 2010 ar fi omis să treacă în declaraţia de avere o vacanţă în Turcia, primită cadou. Vacanţa, care a inclus şi o croazieră cu un iaht de lux, ar fi fost oferită de fostul şef al ASF, Daniel Tudor, şi soţia acestuia, fostul senator PNL, Doina Tudor.

Citește și ”Culisele ascensiunii lui Dragnea. Resturile putrezite ale unei operațiuni eșuate”

Legea spune că orice cadou primit a cărui valoare depăşeşte 500 de euro trebuie declarat.

Iniţial, Direcţia Naţională Anticorupţie a înregistrat sesizarea, însă a declinat-o Parchetului General, falsul în declaraţii nefiind o infracţiune aflată în competenţa procurorilor anticorupţie.

Sursa: Digi24